CELEX: 62020TN0630
Language: da
Date: 2020-10-14 00:00:00
Title: Sag T-630/20: Sag anlagt den 14. oktober 2020 — MW mod Parlamentet

11.1.2021   
            
            
               DA
            
            
               Den Europæiske Unions Tidende
            
            
               C 9/24
            
         
      Sag anlagt den 14. oktober 2020 — MW mod Parlamentet
      (Sag T-630/20)
      (2021/C 9/35)
      Processprog: fransk
      
         Parter
      
      
         Sagsøger: MW (ved advokat M. Casado García-Hirschfeld)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold.
                  Følgelig:
               
            
                  —
               
               
                  Den anfægtede afgørelse af 11. december 2019, hvorved sagsøgerens kontrakt som midlertidigt ansat på ubestemt tid blev opsagt og dennes stilling nedlagt, annulleres.
               
            
                  —
               
               
                  Europa-Parlamentet tilpligtes at betale erstatning for det økonomiske tab, der ud over det endnu ikke opgjorte beløb til skoleudgifter, er opgjort til 10 000 EUR, og at betale erstatning for den ikke-økonomiske skade, der er opgjort til 30 000 EUR.
               
            
                  —
               
               
                  Europa-Parlamentet tilpligtes at betale samtlige sagsomkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende vedrører tilsidesættelse af artikel 80 i ansættelsesvilkårene for de øvrige ansatte i Den Europæiske Union, som har ført til anlæggelsen af et urigtigt skøn og magtfordrejning. Sagsøgeren gør bl.a. gældende, at sagsøgte ikke tog alle de forhold i betragtning, der kunne være bestemmende for sagsøgtes afgørelse.
               
            
                  2.
               
               
                  Andet anbringende vedrører tilsidesættelse af retten til retfærdige og rimelige arbejdsforhold, magtfordrejning og tilsidesættelse af det forbud mod enhver form for psykisk chikane, der er fastsat i artikel 12 og 12a i vedtægten for tjenestemænd i Den Europæiske Union.